Iwo Jiman taistelu käytiin 19. helmikuuta–26. marraskuuta 1945. Taistelu oli yksi Tyynenmeren sodan verisimmistä. Saaren 22 786 japanilaisesta puolustajasta selviää elossa vain 1 083. Taistelu on ollut sittemmin useampien eri elokuvien aiheena. Clint Eastwood ohjasi vuonjna 2006 ilmestyneen elokuvan aiheesta nimeltä "Isiemme liput". Tarkoituksena oli alun perin esittää elokuvassa taistelun tarina molempien osapuolten näkökulmasta, mutta lopulta materiaalia oli Eastwoodin mielestä liian paljon. Eastwood päätti sen sijaan tehdä kaksi erillistä elokuvaa eri näkökulmista. Toisen elokuvan käsikirjoittivat Paul Haggis ja Iris Yamashita. Tarina perustuu Iwo Jiman japanilaisia komentaneen kenraali Tadamichi Kuribayashin kirjeisiin, sekä Kumiko Kakehashin teokseen "So Sad to Fall in Battle: An Account of War". "Kirjeitä Iwo Jimalta" kuvattiin heti "Isiemme lippujen" jälkeen. Elokuvassa käytetään miltei yksinomaan japania ja sen näyttelijät ovat Ken Watanabea lukuun ottamatta japanilaisia.